Rámec pomoci
Príslušnú výzvu na predkladanie žiadostí o nenávratný finančný príspevok vyhlásilo Ministerstvo hospodárstva 4. mája 2009. Výzva patrí k Opatreniu 2.1 – Zvyšovanie energetickej efektívnosti na strane výroby aj spotreby a zavádzanie progresívnych technológií v energetike. Na výzvu bolo predbežne alokovaných 15 miliónov EUR. Žiadosti možno predkladať do 3. augusta 2009. 
Cieľ výzvy KaHR-21DM-0901
- Podpora rekonštrukcie objektov za účelom zlepšenia ich energetickej hospodárnosti a využívanie obnoviteľných zdrojov energie za účelom zníženia energetickej náročnosti výrobných a technologických procesov v jednotlivých odvetviach hospodárstva. 
Oprávnení prijímatelia
- Prijímatelia sú fyzické alebo právnické osoby oprávnené na podnikanie (registrované na území SR najneskôr k 1.1.2008), ktoré plánujú realizovať jednotlivé druhy oprávnených projektov a spĺňajú definíciu MSP.
Územná platnosť
- Západné, stredné a východné Slovensko, okrem Bratislavského samosprávneho kraja. Pre stanovenie oprávnenosti prijímateľa je rozhodujúce miesto realizácie oprávneného projektu, nie sídlo prijímateľa.
Forma, výška a intenzita pomoci
 - Nenávratný finančný príspevok, ktorý sa poskytuje formou refundácie, na základe predložených uhradených účtovných dokladov preukazujúcich skutočnú výšku oprávnených výdavkov.
- Minimálna výška pomoci prijímateľovi je 20 000 EUR.
- Maximálna výška pomoci prijímateľovi nesmie presiahnuť 200 000 EUR v priebehu predchádzajúcich dvoch fiškálnych rokov a počas prebiehajúceho fiškálneho roku. 
- Intenzita pomoci pre stred a východ Slovenska je maximálne 50 % celkových oprávnených výdavkov, západ Slovenska maximálne 40 % celkových oprávnených výdavkov. 
- Doba realizácie projektu nesmie presiahnuť 24 mesiacov.
Oprávnené projekty
- Rekonštrukcia objektov za účelom zlepšenia ich energetickej hospodárnosti (zlepšenie tepelnoizolačných vlastností vonkajšieho povrchu objektov);
- Rekonštrukcia objektov za účelom zlepšenia ich energetickej hospodárnosti (zlepšenie tepelnoizolačných vlastností vonkajšieho povrchu objektov) v kombinácii s výmenou tepelných zdrojov na báze fosílnych palív za tepelné zdroje na báze obnoviteľných zdrojov energie, pričom výdavky na výmenu tepelných zdrojov nesmú presiahnuť 30% celkových oprávnených výdavkov na projekt.
Tepelný zdroj na báze fosílnych palív – výhradne kotlové teleso na báze fosílnych palív (napr. kotol na spaľovanie hnedého uhlia) bez pripojovacích potrubí, spalinovodov, elektroinštalácie a stavebných úprav.
Tepelný zdroj na báze obnoviteľných zdrojov energie – kotlové teleso na báze obnoviteľných zdrojov energie, alebo tepelné čerpadlo bez pripojovacích potrubí, elektroinštalácie a stavebných úprav, alebo solárne kolektory bez pripojovacích potrubí, kombinovaných výmenníkov tepla, elektroinštalácie a stavebných úprav.
Oprávnené výdavky
- Výdavky na obstaranie dlhodobého hmotného majetku a rekonštrukciu objektov za účelom zlepšenia ich energetickej hospodárnosti (zlepšenie tepelnoizolačných vlastností vonkajšieho povrchu objektov, umožnené je aj zateplenie strechy, výmena okien a vonkajších dverí). 
- Projekt je možné realizovať odo dňa vyhlásenia výzvy na predkladanie žiadostí o NFP. 
- Objekty, kde sa projekt realizuje, musia byť vo výlučnom vlastníctve žiadateľa s výnimkou pozemkov, ktoré môžu byť v prenájme žiadateľa.